### Beslutning

Anbefales.

### Sagsfremstilling

### Resume og sagens baggrund

Der har siden 2015 ikke været lovhjemmel til at delegere kompetencen til at udstede påbud og forbud i forbindelse med brandsyn til de fælleskommunale beredskabskommissioner. Denne hjemmel er nu givet, således at kommunalbestyrelserne fra 1. januar 2022 kan delegere kompetencen til beredskabskommissioner.

Det vil indebære en administrativ forenkling at det er den samme myndighed, der både udfører brandsynet og udsteder påbud og forbud.

### Indstillinger

Direktøren indstiller, at Kommunalbestyrelsen delegerer kompetencen til at udstede påbud og forbud til Den fælleskommunale Beredskabskommission (Vestsjællands Brandvæsen).

### Behandling

Teknik- og Miljøudvalget, Økonomiudvalget, Kommunalbestyrelsen.

### Sagsfremstilling

I 2015 blev der foretaget ændringer i lovgivningen, som blandt andet betød at kompetencen til at udstede påbud og forbud i forbindelse med brandsyn blev overført fra beredskabslovgivningen til byggelovgivningen. Dette skete samtidig med at de kommunale beredskaber blev fusioneret i fælleskommunale selskaber (§60-selskaber), hvor også Vestsjællands Brandvæsen blev etableret. I forbindelse med dannelsen af de fælleskommunale beredskaber blev der givet lovhjemmel til at kommunerne kunne delegere kompetencen til at udføre brandsyn til de fælleskommunale beredskaber, medens der ikke blev givet hjemmel til at delegere kompetencen til at udstede påbud og forbud i forbindelse med tilsynene. Derfor har praksis været, at Vestsjællands Brandvæsen har skullet indstille til kommunen (byggemyndigheden) at udstede påbud og forbud.

Ved L 2080 af 21. december 2020, som trådte i kraft pr. 1. januar 2021, besluttede Folketinget at kommunerne kunne delegere kompetencen til at udstede påbud og forbud til Beredskabskommissionen.

Vestsjællands Brandvæsen gennemførte i 2021 876 brandsyn, hvilket medførte udstedelse af 365 påbud eller forbud.

Forslaget indebærer således en ikke ubetydelig administrativ forenkling.

Forslaget om at delegere kompetencen til at udstede påbud og forbud til Den Fælleskommunale Beredskabskommission  fremsættes tillige for kommunalbestyrelserne i 2 øvrige ejerkommuner af Vestsjællands Brandvæsen, Holbæk og [adresse] kommuner.

### Økonomiske konsekvenser

Delegation af kompetencen til at udstede påbud og forbud er en administrativ forenkling uden økonomiske konsekvenser.

### Sagens forløb

03-02-2022 Teknik- og Miljøudvalget
Anbefales.
 09-02-2022 Økonomiudvalget
Beslutning ikke frigivet
 23-02-2022 Kommunalbestyrelsen
Beslutning ikke frigivet